బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
రచ్చచేసిన బంగ్లా క్రికెటర్లపై జరిమానా..!
ముక్కోణపు టీ20 టోర్నీలో భాగంగా శుక్రవారం రాత్రి శ్రీలంకతో జరిగిన మ్యాచ్‌లో గొడవకి దిగిన బంగ్లాదేశ్ క్రికెటర్లపై ఐసీసీ
TNN | Updated:
Mar 17, 2018, 05:35PM IST
రచ్చచేసిన బంగ్లా క్రికెటర్లపై జరిమానా..!
ముక్కోణపు టీ20 టోర్నీలో భాగంగా శుక్రవారం రాత్రి శ్రీలంకతో జరిగిన మ్యాచ్&zwnj;లో గొడవకి దిగిన బంగ్లాదేశ్ క్రికెటర్లపై ఐసీసీ చర్యలు తీసుకుంది. 160 పరుగుల లక్ష్యఛేదనలో బంగ్లాదేశ్ విజయానికి చివరి 6 బంతుల్లో 12 పరుగులు చేయాల్సి వచ్చింది. ఈ దశలో బౌలింగ్&zwnj;కి వచ్చిన శ్రీలంక బౌలర్ ఉదాన తొలి రెండు బంతుల్ని షార్ట్ పిచ్ రూపంలో విసిరాడు. ఈ బంతులు రెండూ క్రీజులో ఉన్న ముస్తాఫిజుర్&zwnj;కి భుజం ఎత్తులో వెళ్లాయి. దీంతో.. రెండో బంతి బ్యాట్&zwnj;కి తాకకపోయినా.. పరుగు కోసం ప్రయత్నించి ముస్తాఫిజుర్ రనౌటయ్యాడు. ఈ సమయంలో క్రీజులో ఉన్న బ్యాట్స్&zwnj;మెన్ మహ్మదుల్లాకి డ్రింక్స్ అందించేందుకు సబ్&zwnj;స్టిట్యూట్ ఫీల్డర్ నూరుల్ హసన్ మైదానంలోకి వచ్చాడు.
ముస్తాఫిజుర్ ఔటైన బంతితో పాటు.. తొలి బంతిని కూడా నోబాల్&zwnj;గా ప్రకటించి ఉండాల్సింది అని.. మైదానంలోకి డ్రింక్స్&zwnj; తీసుకొచ్చిన నూరుల్ ఫీల్డ్ అంపైర్లతో వాదనకి దిగాడు. ఈ సమయంలోనే నూరుల్ సమీపంలోకి శ్రీలంక కెప్టెన్ తిసార పెరీరా రావడంతో అతనిపై కూడా నూరుల్ నోరుపారేసుకున్నాడు. దీంతో.. ఇరు జట్ల ఆటగాళ్ల మధ్య చిన్నపాటి మాటల యుద్ధం జరిగింది. అంపైర్లు తమకి వ్యతిరేకంగా నిర్ణయం తీసుకుంటున్నారంటూ.. బంగ్లాదేశ్ బ్యాట్స్&zwnj;మెన్ మహ్మదుల్లాతో పాటు అప్పుడే క్రీజులోకి వచ్చిన రుబెల్&zwnj;ని మైదానం విడిచి వచ్చేయాలంటూ.. బంగ్లాదేశ్ కెప్టెన్ షకిబ్ అల్ హసన్ డగౌట్ నుంచి ఆదేశించాడు. మ్యాచ్ ఆగిపోయే పరిస్థితి ఏర్పడటంతో అంపైర్లు, కోచ్&zwnj;లు కలగజేసుకోగా.. ఆట మళ్లీ కొనసాగింది. ఒకవేళ బంగ్లాదేశ్ ఆటగాళ్లు మ్యాచ్ ముగియక ముందే వెళ్లి ఉంటే.. జట్టుపై సస్పెన్షన్ వేటు పడేది.
ఈ మ్యాచ్&zwnj; చివరి ఓవర్&zwnj;లో మూడో బంతికి 4, ఆ తర్వాత 2, ఐదో బంతికి 6 బాదిన మహ్మదుల్లా బంగ్లాదేశ్&zwnj;కి 2 వికెట్ల తేడాతో విజయాన్ని అందించాడు. తాజాగా మైదానంలో గొడవపై విచారణ ప్రారంభించిన ఐసీసీ.. క్రమశిక్షణ తప్పి, క్రీడాస్ఫూర్తిని దెబ్బతీసేలా వ్యవహరించిన నూరుల్, షకిబ్ అల్ హసన్&zwnj;కి మ్యాచ్ ఫీజులో 25 శాతం కోత విధిస్తూ చర్యలు తీసుకుంది. వీరికి జరిమానాతో పాటు చెరొక డీమెరిట్ పాయింట్లు వారివారి ఖాతాలో చేరనున్నాయి. మ్యాచ్&zwnj;లో గెలిచిన తర్వాత బంగ్లాదేశ్ క్రికెటర్లు నాగినీ డ్యాన్స్&zwnj;తో మైదానాన్ని హోరెత్తించారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.